钦定古今图书集成/明伦汇编/氏族典/第579卷 > 《凌迪知万姓统谱》 > 耶律李胡
## 钦定古今图书集成/明伦汇编/氏族典/第579卷 > 《凌迪知万姓统谱》 > 耶律李胡

按《辽史宗室传》：章肃皇帝，小字李胡，一名洪古，字奚
隐，太祖三子，少勇悍多力，性残酷，而母笃爱。天显五
年，立为皇太弟。世宗即位，镇阳太后怒，遣李胡将兵
击之，为安端留哥所败。太后曰：“我非不欲立汝，汝自
不能矣。”及世宗和约既定，趋上京，有告李胡与太后
谋废立者，徙祖州。穆宗时，其子喜隐谋反，辞逮李胡，
囚之，死狱中。统和中，追谥钦顺皇帝。重熙二十一年，
更谥“章肃。”二子：宋王喜隐，卫王完。